Rafz
Rafz isch e politischi Gmaind im Bezirk Bülach im Kanton Züri, Schwiiz.

Geografi 
Rafz lit im nordöschtliche Ändi vom Rafzerfäld, uf de rächte Siite vom Hochrii a de Grenze zue Dütschland. S Gebiet vo de Gmaind umfasst 49,8 % landwirtschaftlichi Flächi, 33,4 % Wald, 11,9 % Siedligsflechi und 4,8 % Verchersflechi.

Wappä 
In Silber e grüeni Leiste, obe en rote Pflueg mit blaue Iseteil, unte drü verkürzti roti Spitze.

Gschicht 
Rafz isch zum eschte Mal im Jaar 870 (1096 Rafsa) erwähnt worde.

Bevölkerigsentwicklig 
Quälle: Bundesamt für Statistik 2005

De Uusländeraatäil liit bi 21,8 % (Stand 2018).

Chile 
In Rafz gits foif christlichi Gmeinschafte:

 D Chile im Zentrum vo Rafz, a de Chilegass wird vo de Evangelisch-reformierte Landeschile gnutzt. S Geboide gaht ufs Jahr 1585 zurgg. A de gliche Stell sötts im Mittelalter e Kapälle gha ha, wo am HI. Nikolaus von Myra gweiht gsi isch.
 Die römisch-katholischi Landeschile isch in Rafz d Uferstehigschile St. Maria Magdalena. Die befindet sich a de Badener-Landstrass 12. Sie isch 1994 igweiht worde. Ihri grössti bsunderheit isch es Gsamtkunstwerk vom Künstler Alois Spichtig, wo sich vo de Strass us bis zum Altarrum zieht.
 Di Neuapostolischi Chile bsitzt e chile im Hegi 25 (bim Friedhof).
 Die Evangelischi Freichile  (EFRA) isch im Jahr 2002 dur de Zämeschluss vo zwei freikirchliche Gmeinde entstande: d Chrischonegmeind und die Freii Missiongmeind Rafz entstande. D Mitglieder ghöred zum Chrischonagmeindeverein Schwiiz. De Gottesdienst vo de EFRA isch im Zentrum Tannewäg z Rafz.
 D Gmeinde für Christus (früener evangelische Brüederverein) versammlet sich im Gmeindhus GfC am Chrischonawäg 7.

Politik 
Bi de Kantonsraatswaale 2011 hät s das Ergebnis ggee: BDP 4,9 %, CVP 1,2 %, EDU 8,2 %, EVP 2,9 %, FDP 8,4 %. GLP 10,4 %, GP 6,9 %, SP 18,3 %, SVP 37,8 %, Suschtigi 1,0 %.

Gmaindspresidänt isch de Kurt Altenburger (Stand 2020).

Wirtschaft 
D Arbetslosigkait isch im Jaar 2010 bi 3,0 % gläge.

Dialäkt 
D Wiiländer Mundart vo Rafz ghöört zue de Oschtschwiizer Dialäkt.

Bilder

Literatur 
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.

Weblink 

 www.rafz.ch

Fuessnote 

Ort (Kanton Züri)